Өзін- өзі тану пәні бойынша «Махаббат пен шығармашылық педагогикасы»

атты ісшара материалы.

Күні: 09.02.2017ж.

Мұғалім: Амантаева Н.М.

Сыныбы: 1

Тақырыбы: **Жақсылық жасай білейік**  
Мақсаты: Оқушылардың «қайырымдылық», «қамқорлық», «жақсылық» құндылықтары туралы түсініктерін кеңейту.  
Міндеттері:  
- жақсылық жасаудың адами қарым-қатынастағы мәнділігін түсіндіру;  
- жақсы істер жасай білу іскерліктерін дамыту;  
- қайырымды, қамқор болуға тәрбиелеу..  
  
«Сәлемдесу»

Балалар, қане, ерекше амандасайық.

– Балалар, «Жақсылыққа жақсылық әр адамның ісі, жамандыққа жақсылық ер адамның ісі» деп қазақ бабамыз айтқандай, біздің бүгінгі сабағымыз «Жақсылық жасай білейік» деп аталады. Жақсы сөз жарым ырыс. Жақсы сөз естісең, жаның жадырап сала береді. Жақсы сөз ашу шақырмайды, жүрегіңді жылытады, тек қана жақсылыққа жеткізеді, бақытқа кенелтеді, қуанышқа бөлейді.  
Әңгімелесу.  
• Балалар, жақсылық деген сөздің мағынасын қалай түсінесіңдер?  
• Жақсылық жасау деген не?  
• Жақсы адамның бойында қандай қасиеттер болады?  
• Жақсылықты риясыз жасау дегенді қалай түсінесіңдер?  
• Өздеріңнің жақсылық істерің туралы естеріңе түсіріп айтып беріңдер?  
  
Жақсылық жасау дегеніміз өздерің айтқандай адамдарға, айналаға, табиғатқа, қайырымдылық пен қамқорлық жасауды, көмек көрсетуді білдіреді. Адамдардың бір - біріне жиі жақсылық жасауы оларды жақындастырады, достастырады. Олардың бір - біріне деген сыйластығы артады. Жақсылық жасау - адам бойындағы асыл қасиеттердің бірі. Жақсы адам қол ұшын беруге, жәрдем етуге, жанашырлық танытуға, көмек көрсетуге, қолдау жасауға әрдайым дайын тұрады. Риясыз жақсылық жасау - биік адамгершіліктің белгісі.  
Жақсылық жасау – адамдарды қандай қуанышқа бөлейді деп ойлайсыңдар?  
- Жақсылық жасау үшін адам бойында адамшылық, жанашырлық, мейірімділік сезімдері мен жылы жүрегі болуы керек. Сонда ол жаман әдеттен жиреніп, жақсы әдетке үйренеді. Қолынан келгенше ешкімді де, ешнәрсені де бөліп жармай, бәріне бірдей жақсылық жасауға ұмтылады. Біз де сондай болуға тиіспіз. Әлемдегі барлық адамдар тек қана жақсылық туралы ойлап, жақсылық жасауға ұмтылатын болса, онда әлемде тыныштық, ынтымақ орнайды, адамдар бақытты өмір сүреді.  
Адамдары қандай сыпайы, мейірімді, бір - бірінен қамқорлығын аямайды. Риясыз жақсылық жасауда. Біздің бойымызға да осы қасиеттер даруда. Бақыт апайға сезімімізді білдіріп, сый құрметімізді көрсетейік. Балалар, енді біз де бір - бірімізден жақсылығымызды аямайық!